ስዊዘርላንድ ንኤርትራ ዝውዕል ገንዘባዊ ደገፍ ትህብ ስዊዘርላንድ ምስ ኤርትራ ዝምድናኣ ንምምሕያሽ ትሕልን ስዊዘርላንድ ብዓሰርተታት ኣሽሓት ዝቑጸሩ ኤርትራውያን ስደተኛታት ኣዕቊባ ዘላ ኣውሮጳዊት ሃገር'ያ። ንዋሕዚ ናይቶም ስደተኛታት ንምግታእ'ውን ዝተፈላለየ ፖሊሲታት ከተተኣታቱ ጸኒሓ'ያ። ሓደ ካብቲ ፖሊሲ ድማ፡ ነቲ ዋሕዚ ካብ ምንጩ ንምድራቕ፡ ምስ መንግስቲ ኤርትራ ዘለዋ ርክባት ብምምሕያሽ "ልምዓታዊ ደገፍ" ንምግባር ፈተነታት ትገብር ኣላ። ኣብዚ ቀረባ እዋን፡ መንግስቲ ስዊዘርላንድ ኣብታ ሃገር ዑቕባ ዝተዋህቡ ኤርትራውያን ስደተኛታት ብ'ትራቭል ዳክመንት' ናብ ጎረቤት ሃገሮም ንከይጓዓዙ ዝእግድ ሕጊ ኣጽዲቑ። በዚ መሰረት ናብ ኢትዮጵያን ሱዳንን ንከይጓዓዙ ዝተኸልከሉ ብዙሓት ኤርትራውያን ነቲ ሕጊ ክቃወምዎ ጸኒሖም'ዮም። እቲ ብመገዲ ትካል ልምዓትን ምትሕግጋዝን ስዊስ ዝዋሃብ ገንዘብ፡ ኣብ ዝቕጽሉ ሰለስተ ዓመታት ኣብ ኤርትራ "ናይ ፈተነ ፕሮጀክትታት" ንምስራሕ ዝዓለመ ምዃኑ እቲ መግለጺ ይጠቅስ። ምንጪ ስእሊ, ማርቲን ፕላውት መግለጺ ስእሊ, ኣብ ማእቶታዊ ስርሓት ዝተዋፈሩ ኣባላት ሃገራዊ ኣገልግሎት ኤርትራ ንጸብጻብ ሰብኣዊ መሰላት ውሕሃ ነጺጋ "እዚ ኣብ ዓመት 2 ሚልዮን ዝወሃብ ዉሱን ባጀት፡ ንመንእሰያት እታ ሃገር ስራሕ ብምፍጣር፡ ሞያዊ ትምህርትን ስልጠናን ብምሃብን ተስፋ ክረኽቡ ንምግባር ዝዓለመ'ዩ" ኢሉ። "ስዊዘርላንድ ኣብ ኤርትራ ዘሎ ኩነታት ብቐጻሊ ብምክትታል፡ ንዘለዋ ናይ ዕቑባን ምስጓጉን ኣሰራርሓ ደጊማ ብምግምጋም፡ ምስቲ ኩነታት ከም ዝኸይድ ትገብር ኣላ።" ይኹን እምበር፡ ሓያሎ ተጣበቕቲ ሰባዊ መሰላትን፡ መሰላት ስደተኛታትን፡ መንግስቲ ስዊዘርላንድ ኣንጻር ኤርትራውያን ስደተኛታትን ሓተቲ ዑቕባን ዝወስዶ ዘሎ ስጉምቲ ርትዓዊ ኣይኮነን ብምባል ይቃወሙ። እቲ ዝወሃብ ሓገዝ'ውን፡ ነቲ ብምግሃስ መሰላት ዝኽሰስን ብግዝኣተ ሕጊ ዘይከይድን መንግስቲ ዘተባብዕ'ዩ ክብሉ ይኸሱ። ኤርትራ፡ ቅዋም ይኹን ሃገራዊ ባይቶ ዘይብላ ሃገር'ያ። ብሕብረት ኣውሮጳ ንኤርትራ ዝተዋህበ ገንዘባዊ ደገፍ ኣብ ግዱድ ስራሕ ይውዕል'ዩ ክብሉ እቶም ተጣበቕቲ ክኸሱ ጸኒሐም'ዮም። እቲ ሕብረት ግን ነቲ ክስታት ይነጽጎ። ኣብ ሰራዊት ዝምደቡ ኣባላት ናይቲ "ገደብ-ኣልቦ" ኮይኑ ዝርከብ ሃገራዊ ኣገልግሎት ኣብ "ልምዓታዊ ፕሮጀክትታት" ክሳተፉ ንቡር ምዃኑ ዝገልጹ ሰብመዚ መንግስቲ ኤርትራ ብወገኖም፡ ነቲ ክስታት ይነጽጉ። ሕብረት ኣውሮጳ ኣብ ኤርትራ ግዱድ ስራሕ 'ኣይመወልኩን' ይብል ምንጪ ስእሊ, Getty Images ሃገራዊ ምርጫ ተኻይዱላ ዘይፈልጥ፡ ኤርትራ ኣብ 1991 ሓርነታ ካብ እትጎናጸፍ ኣትሒዛ ብፕረዚደንት ኢሳይያስ ኣፈወርቂ ትምራሕ ዘላ። እዚ ናይ ሕጂ ሓገዝ፡ "ኤርትራ፡ ንዝዓበየ ናይ ልምዓት መደባት መንገዲ ዝጸርግ፡ ግሉጽን ኣድማዒን ኣሰራርሓ ብዘፍቅድ ሽርክነት ክትምስርት ዘለዋ ድሌት ንምፍታን" ዝዓለመ ምዃኑ'ውን ተዛሪቡ። ይኹን እምበር፡ መንግስቲ ኤርትራ ግሉጽ ባጀታዊ ስርዓት ዘይክተል ምዃኑ ይፍለጥ። ወከልቲ መንግስቲ ስዊዘርላንድ ምስ ሰብመዚ መንግስቲ ኤርትራ ይዘራረቡ ከምዘለዉ ዝሓበረ እቲ መግለጺ፡ ብመንገዲ ቤት ምኽሪ ሰባዊ መሰላት፡ ንምኽባር መሰላት ኣብ ኤርትራ ክሰርሕ ምዃኑ ቃል ኣትዩ። ብዘይካ'ዚ፡ ስዊዘርላንድ ብፍላይ ናብ ኤርትራ ዝዓለመ ፍሉይ ልኡኽ ናብ ቀርኒ ኣፍሪቃ ናይ ምምዛዝ ሓሳብ ከም ዘሎ'ውን መግለጺ እቲ ሚኒስትሪ የረድእ። ቤትምኽሪ ፌደራል ስዊዘርላንድ ኣብ 2016 እዩ ምስ ኤርትራ ተቛሪጹ ዝነበረ ምትሕግጋዝ ክቕጽል ወሲኑ። ትካል ምዕባለን ምትሕግጋዝን ስዊዝ ኣብ 2017 ኣብ ዓውዲ ሞያዊ ስልጠና ንህልዋት ፕሮጀክትታት ቀዳምነት ክወሃብ ኣሚሙ ነይሩ። ብእኡ መሰረት፡ ኣብ ዝሓለፈ ክልተ ዓመታት ንሰለስተ ፕሮጀክትታት ናይ 4 ሚልዮን ዶላር ሓገዝ ከም ዝገበረ ይገልጽ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
